**Oproep tot het delen van beste praktijken op het gebied van beleid voor kinderen**

**Børnene er vores fremtid.**

I anledning af den internationale børnedag den 20. november 2020 lancerede vores gruppe – i samarbejde med Foundation for European Progressive Studies (FEPS) – [**en appel for en børneunion**](https://towards-a-child-union.formstack.com/forms/call4childunion)med den grundlæggende målsætning at forhindre, at børn lider afsavn, og fremme lige muligheder for alle børn i EU gennem:

* hurtig ikrafttræden af den europæiske børnegaranti
* udvikling af et investeringsøkosystem for europæiske børn med udgangspunkt i en passende planlægning af finansieringen under Next Generation EU
* lige adgang til inkluderende førskoleundervisning og børnepasning af høj kvalitet for alle.

Appellen blev underskrevet af lokale og regionale myndigheder, medlemmer af Europa-Parlamentet, nationale parlamentarikere, forskere, fagfolk og private borgere.

Vi ser alle, at situationen for børn i EU er blevet væsentlig værre på grund af covid‑19-pandemien, og omgående handling er et centralt politisk ønske fra vores politiske familie.

I den nyligt vedtagne handlingsplan for gennemførelse af den europæiske søjle for sociale rettigheder bestemmes det, at ud af de 15 mio. mennesker, der skal løftes ud af fattigdom eller social udstødelse inden 2030, skal mindst 5 mio. være børn. For at nå dette mål opfordres de medlemsstater, der er hårdest ramt af børnefattigdom, til at afsætte mindst 25 % af deres ESF+-ressourcer til bekæmpelsen af fattigdom og social udstødelse, og heraf mindst 5 % til tiltag til bekæmpelse af børnefattigdom. Det vides endnu ikke, om dette vil blive godkendt af Rådet.

Det er på denne baggrund, at vi i 2021 ønsker at gennemføre en politik- og informationskampagne til fordel for en børneunion, takket være jeres indsats og støtte. I er vores fremmeste ambassadører, eftersom I er i forreste række, når det gælder den konkrete gennemførelse af politikker til fordel for børn. Derfor vil vi opfordre jer til at dele jeres bedste praksis inden for børnepolitik.

Jeres bedste praksis kan f.eks. vedrøre: sikring og udvidelse af adgang til offentlige børneplejetjenester; indførelse af specifikke foranstaltninger til inkludering af ugunstigt stillede børn; sikring af børns rettigheder; tilvejebringelse af en basal indkomst for børn eller indkomstoverførselsordninger til gavn for børn; befordring af inklusive læringsresultater, læseplaner og læringsmiljøer, der fremmer det 21. århundredes færdigheder for alle børn; støtte til pædagogiske projekter henvendt til lærere og personale som medaktører for forandring; fremme af forældres og de lokale fællesskabers demokratiske inddragelse og deltagelse i læringen.

**Jeres bidrag kan være:**

**i) en tekst på ca. 800 ord om gennemførelsen af børneplejepolitikker i jeres byer/regioner og jeres politiske syn på, hvorfor børneplejepolitikker er vigtige** (det vil være fint, hvis I også vedlægger fotos eller videoer som ledsagelse til teksten)

og/eller

**ii) en besvarelse af spørgeskemaet, som I kan finde her.**

Vi vil sætte pris på, hvis I vil sende jeres bidrag inden udgangen af april 2021.

**Hvis I har spørgsmål, kan I skrive til os på** [**PES‑Group@cor.europa.eu**](mailto:PESGroup@cor.europa.eu).

**PØRGESKEMA**

1. Navn:
2. Repræsenterer (by, region, lokalmyndighed):
3. Land:
4. Rolle eller politisk funktion:
5. Størrelse af repræsenteret by, region, lokalmyndighed *(indbyggertal)*:
6. Anfør procentdelen af dårligt stillede husholdninger i dit område og, blandt disse, procentdelen af børn, der er berørt:

*(Ugunstige forhold: f.eks. lav indkomst/arbejdsløshed, ifølge nationale indikatorer)*

1. Anfør diversitetsprocentdelen i dit område:

*(Husholdninger med indvandrerbaggrund)*

**Generelle foranstaltninger til bekæmpelse af fattigdom blandt forældre/værger som et middel til at bekæmpe børnefattigdom**

1. Angiv, hvilke generelle foranstaltninger der anvendes i dit område for at støtte dårligt stillede husholdninger (f.eks. indkomststøtte, bolig, adgang til sundhed osv.)
2. Angiv, om der er særlige foranstaltninger for de dårligt stillede husstande, der omfatter børn

**Førskoleundervisning og børnepasning ("Early Childhood Education and Care", ECEC)**

1. Procentdel af børn under 3 år, der er indskrevet i ECEC-ordninger *(f.eks. vuggestuer)*:
2. Blandt disse børn, procentdel i:
3. Offentlige tilbud *(ledet direkte af lokale myndigheder eller ledelse betroet en nonprofitorganisation, der modtager offentlige tilskud)*:
4. Private tilbud *(pris frit fastsat af organisationen med henblik på fortjeneste, intet tilskud fra det offentlige)*
5. Blandet tilbud *(private profitsøgende organisationer, der subsidieres af det offentlige direkte eller indirekte, f.eks. ved at familierne modtager tilskud)*
6. Hvordan sikrer I lige adgang til ECEC-ordninger for børn under 3 år *(flere svarmuligheder)*?
   1. Progressive gebyrer *(forældrene betaler i forhold til deres indkomst)*
   2. Faciliteter/tilbud etableres i ugunstigt stillede områder *(hvor der bor dårligt stillede husholdninger)*
   3. Fritagelse for betaling *(for dårligt stillede husholdninger eller alle familier i et eller flere år)*
   4. Prioriteret adgang for børn med ugunstig baggrund *(indskrivningskriterier, der favoriserer f.eks. enlige mødre, forældre, der er arbejdsløse, eller som søger job)*
   5. Styrkelse af dårligt stillede forældres opmærksomhed på betydningen af ECEC
   6. Andet *(Uddyb venligst)*
7. Hvad er jeres største udfordring med hensyn til at sikre lige adgang til ECEC-ordninger for børn under 3 år *(flere svarmuligheder)*?
   1. Utilstrækkelig finansiering *(fra egne midler og begrænsede overførsler fra den nationale regering, hvilket hæmmer etableringen af strukturer og/eller muligheden for reduktion af familiernes økonomiske bidrag)*
   2. Indskrivningskriterier, der afskrækker dårligt stillede familier *(f.eks. pladser, der er reserveret for forældre i arbejde, sprogbarrierer for forældre med indvandrerbaggrund, nærhed osv.)*
   3. Manglende opmærksomhed blandt dårligt stillede forældre på betydningen af ECEC
   4. Andet *(Uddyb venligst)*

**Konsekvenserne af covid-19**

1. Hvordan påvirker covid-19-krisen jeres mulighed for at tilbyde ECEC-ordninger for børn under 3 år *(flere svarmuligheder)*?
2. Færre midler/reduktion af midler fra den nationale regering og egne ressourcer (lokale skatter)/Reduktion af tilbud og pladser
3. Reduktion af efterspørgsel som følge af husholdningernes økonomiske vanskeligheder og en generel stigning i arbejdsløsheden
4. Andet *(Uddyb venligst)*
5. Hvilke løsninger forestiller I jer med henblik på at bevare/styrke ECEC-tilbud for børn under 3 år som led i genopretningen?

*(Beskriv venligst)*

**Innovativ praksis**

1. Har I udviklet specifik innovativ praksis med henblik på at:
2. Sikre, at børn med diversitetsbaggrund/lavere økonomisk status kan nyde fuld gavn af ECEC: forældrenes inddragelse i barnets undervisningsforløb; andre relevante aktørers inddragelse (NGO'er); ECEC-personalets uddannelse og rettigheder; inkluderende pædagogiske programmer/praksis, der er i stand til at håndtere diversitet, samarbejde og solidaritet; etablering af forbindelse mellem ECEC og andre velfærdstjenester/familieorienterede projekter som f.eks. indkomststøtte, aktive arbejdsmarkedsprogrammer, bolig osv.
3. Bæredygtighed: økovenlige bygninger; brug af genanvendt læringsmateriale; økologiske fødevarer og fødevarer fra lokale producenter; uddannelse i miljøbevidsthed osv.
4. Digitalisering: brug af ny teknologi til børnenes læring og udvikling, lærernes arbejde; efteruddannelse til personalet; brug af digitale midler til kommunikation med forældrene; digitalisering af infrastrukturerne osv.

*(Uddyb venligst for de områder, hvor der er blevet udviklet praksis)*

**Den Europæiske Unions rolle**

1. Har EU bidraget/understøttet jeres indsats for at sikre lige adgang til ECEC for børn under 3 år og/eller udviklet og implementeret innovativ praksis med hensyn til inklusion, bæredygtighed og digitalisering?

*(Beskriv venligst)*

1. Hvordan kan EU fremover bidrage til jeres indsats for at sikre lige adgang til ECEC for børn under 3 år og innovation med hensyn til inklusion, bæredygtighed og digitalisering *(flere svarmuligheder)*?
2. Afsætte EU-midler til støtte til, at de lokale myndigheder kan sikre lige adgang til kvalitetsbetonet, inkluderende og bæredygtig ECEC
3. Yde vejledning/teknisk bistand om, hvordan man kan udvikle praksis
4. Anmode de nationale regeringer om i samarbejde med de lokal myndigheder at planlægge tiltag, der kan finansieres over/reformer, der kan gennemføres med EU's finansielle instrumenter (f.eks. Next Generation EU, børnegarantien osv.) med henblik på at udbrede rimelige, inkluderende og bæredygtige ECEC-tilbud
5. Revidere EU's semester, så det sikres, at der tages højde for de specifikke udfordringer, som de lokale og regionale myndigheder står over for *(f.eks. revidere indikatorerne, så der inddrages flere lokalt opdelte data, direkte konsultationer med lokale myndigheder osv.)*
6. Organisere udvekslingsmuligheder med andre byer/regioner/lande/akademiske institutioner
7. Andet *(Uddyb venligst)*